Paris Saint-Germain FC

**Paris Saint-Germain FC** (lyh. **PSG**) on ranskalainen jalkapalloseura Pariisista. Joukkue on samanimisen urheiluseuran jalkapallojaosto. Seura pelaa Ranskan korkeimmalla sarjatasolla Ligue 1:ssa. PSG on perustettu vuonna 1970 Paris FC:n ja Stade Saint-Germainin yhdistyessä. Seuran kotikenttä on Parc des Princes.

Paris Saint-Germain on verrattain nuori seura eurooppalaisen huippujalkapallon mittakaavassa. Tästä huolimatta PSG on Ranskan menestynein jalkapalloseura 13 mestaruudellaan. Lisäksi joukkue on voittanut Ranskan cupin 15 kertaa, Ranskan liigacupin 9 kertaa. PSG on toinen ranskalaisista seuroista, joka voittanut Cup-voittajien cupin – kaudella 1995–1996. PSG voitti Mestarien liigan kaudella 2024–2025. PSG oli vuonna 2023 *[[Forbes]]in* listauksessa maailman 36. arvokkain urheiluseura 4,21 miljardin dollarin arvolla.

## Historia
### Seuran perustaminen
Paris Saint-Germain perustettiin vuonna 1970, kun joukko liikemiehiä yhdisti Paris FC:n ja Stade Saint-Germainin. Seuran perustamisvuosi on jossain määrin kiistanalainen, sillä se liittyi Ranskan jalkapalloliittoon jo joulukuussa 1969. Uusi seura aloitti toimintansa Ligue 2:ssa ja voitti sarjan jo ensimmäisellä kaudellaan. Seura nousi Ligue 1:een vuonna 1972 ja muutti samana vuonna legendaariselle Parc des Princes-stadionille, joka toimii sen kotiareenana edelleen. Vuonna 1972 Paris FC erosi PSG:stä, mikä kuvasti pääkaupungin jatkuvaa jalkapallo-identiteetin etsintää.

### Hitaan kasvun kausi (1972–1991)
Seuran perustaminen vuonna 1970 ei välittömästi tehnyt Pariisista jalkapallon suurkaupunkia. Vaikka PSG:ssä pelasi vuosien varrella merkittäviä pelaajia kuten Safet Susic, George Weah ja Jay-Jay Okocha, seura tunnettiin pitkään "alisuorittavana suurseurana" - pääkaupungin joukkueena, joka ei saavuttanut sille asetettuja odotuksia. PSG:n ensimmäiset merkittävät saavutukset olivat Ranskan cupin voitot vuosina 1982 ja 1983. Menestys jatkui ensimmäisellä Ligue 1 -mestaruudella vuonna 1986, jonka myötä seura pääsi myös eurooppalaisiin kilpailuihin. Tänä aikana PSG tuli tunnetuksi hyökkäävästä pelityylistään, mikä kasvatti sen suosiota sekä Ranskassa että ulkomailla.

1980-luvulla PSG tuli tunnetuksi myös kannattajaryhmiensä välisistä jännitteistä. Seuran kaksi merkittävintä faniryhmää olivat Boulogne Boys (äärioikeistolainen) ja Puras Auteuil (äärivasemmistolainen).

### Canal+:n omistuskausi (1991–2011)

Ranskalainen televisioyhtiö Canal+ osti seuran vuonna 1991 ja alkoi investoida merkittäviä summia sen kehittämiseen. Seuraan hankittiin kansainvälisiä tähtipelaajia kuten George Weah, brasilialainen Raí ja ranskalainen David Ginola. Seura kehittyi nopeasti yhdeksi Ranskan johtavista joukkueista voittaen toisen liigamestaruuden (1994), kolme Ranskan cupia (1993, 1995, 1998) ja kaksi liigacupia (1995, 1998). Vuonna 1996 PSG voitti Cup-voittajien cupin finaalissa Rapid Wienin, tullen toiseksi ranskalaiseksi seuraksi, joka on voittanut eurooppalaisen pokaalin.

Menestyksen jälkeen seurasi taantuma, joka johtui huonosta johtamisesta ja paineista mestaruustaisteluissa. 2000-luvulla seura saavutti jonkin verran menestystä cup-kilpailuissa, mutta ajanjaksoa varjostivat kriisit ja huliganismiongelmat.

### Qatar Sports Investmentin aikakausi (2011–)
Qatar Sports Investment -yhtiö osti PSG:n vuonna 2011, mikä merkitsi käännekohtaa seuran historiassa. Qatarilaiset sijoittajat näkivät mahdollisuuden kehittää maailman suosituimman matkailukohteen jalkapalloseuraa kansainväliseksi huippujoukkueeksi. Tähtipelaaja Zlatan Ibrahimovićin johdolla PSG palasi menestykseen voittamalla kolme peräkkäistä liigamestaruutta vuosina 2013–2015 sekä useita cup-kilpailuja.

Mittavien taloudellisten resurssien ansiosta seura on pystynyt hankkimaan merkittäviä kansainvälisiä huippupelaajia, kuten Zlatan Ibrahimovićin, Angel Di Marían ja Thiago Silvan.Vuonna 2015 julkaistun *Sport Intelligencen* tutkimuksen mukaan PSG maksoi pelaajilleen korkeampia palkkoja kuin mikään muu urheiluseura maailmassa. Pelaajien keskimääräinen vuosipalkka oli tuolloin 7,4 miljoonaa euroa, mikä kuvastaa seuran taloudellista voimaa nykyisellä aikakaudella. 

Vuonna 2017 seura teki jalkapallohistoriaa hankkimalla Neymarin Barcelonasta 222 miljoonan euron ennätyssummalla. Lionel Messi liittyi seuraan vuonna 2021, myös Barcelonasta. Voitettuaan liigamestaruuden kaudella 2022–2023 PSG:stä tuli Ranskan menestynein seura 11 mestaruudellaan, ohittaen AS Saint-Étiennen, jolla on 10 mestaruutta. PSG on hallinnut Ranskan jalkapalloa vuodesta 2012 lähtien, siinä missä Saint-Étienne ei ole voittanut mestaruutta vuoden 1981 jälkeen.

## Kansainväliset ottelut

Paris Saint-Germain on osallistunut Mestarien liigaan 12 kaudella, saavuttaen parhaimmillaan finaalin kaudella 2019–2020, jossa se hävisi Bayern Münchenille 0–1.. Joukkue ylsi välieriin kaudella 1994–1995. Kausina 1997–1998, 2000–2001 ja 2004–2005 PSG jäi alkulohkovaiheeseen. Vuodesta 2012 lähtien joukkue on selviytynyt kahdeksan kertaa peräkkäin jatkopeleihin, mutta ennen finaalipaikkaa se putosi neljästi puolivälierissä ja kolmesti neljännesvälierissä. FC Barcelona ja englantilaisjoukkueet ovat voittaneeet PSG:n useimmin.

PSG:n merkittävin eurocup-saavutus on cup-voittajien cupin voitto kaudella 1995–1996, jolloin se kukisti loppuottelussa Rapid Wienin 1–0 Bruno N'Gottyn maalilla. Seuraavalla kaudella joukkue eteni jälleen finaaliin, mutta hävisi FC Barcelonalle 0–1. Kaudella 1993–1994 PSG pääsi cup-voittajien cupissa välieriin.

UEFA-cupissa joukkue on edennyt parhaimmillaan välieriin kaudella 1992–1993, jolloin se pudotti matkalla Real Madridin dramaattisesti Antoine Kombouarén lisäaikamaalilla. Välierissä PSG hävisi Juventukselle yhteismaalein 3–1.

## Seuravaakunat
PSG:n logossa on tyylitelty piirros Eiffel-tornista. Eiffel-torni on ollut osa vaakunaa vuodesta 1972, mutta sen muoto on muuttunut hieman. Vuosina 1992–1996 se jätettiin kokonaan pois logosta. Eiffel-tornin symbolin alla on pienempi liljasymboli.

## Saavutukset
* Liigamestaruudet: 13 (1986, 1994, 2013, 2014, 2015, 2016, 2018, 2019, 2020, 2022, 2023, 2024, 2025)
* Cup-mestaruudet: 16 (1982, 1983, 1993, 1995, 1998, 2004, 2006, 2010, 2015, 2016, 2017, 2018, 2020, 2021, 2024, 2025)
* Liigacup-mestaruudet: 9 (1995, 1998, 2008, 2014, 2015, 2016, 2017, 2018, 2020)
* Ranskan Super Cup: 14 (1995, 1998, 2013, 2014, 2015, 2016, 2017, 2018, 2019, 2020, 2022, 2023, 2024, 2025)
* Ligue 2-mestaruudet: 1 (1971)
* Mestarien liigan voitot: 1 (2025)
* Euroopan Cup-voittajien Cupin voitot: 1 (1996)
* Intertoto Cupin voitot: 1 (2001)
* UEFA Super Cupin voitot: 1 (2025)

## Edustusjoukkue
:*Päivitetty 13. maaliskuuta 2026.*

## Päävalmentajat

* 1957–1969  Roger Quenolle
* 1969–1972  Pierre Phelipon
* 1972–1973  Robert Vicot
* 1973–1975  Just Fontaine ja Robert Vicot
* 1975–1976  Just Fontaine
* 1976–1977  Velibor Vasović
* 1977 / Ilja Pantelic ja Pierre Alonzo
* 1977–1978  Jean-Michel Larque
* 1978  Pierre Alonzo
* 1978–1979  Velibor Vasović
* 1979  Pierre Alonzo ja Camille Choquier
* 1979–1983  Georges Peyroche
* 1983–1984  Lucien Leduc
* 1984–1985  Georges Peyroche
* 1985  Christian Coste
* 1985–1988  Gérard Houllier
* 1987–1988  Erick Mombaerts ja Gérard Houllier
* 1988–1990  Tomislav Ivić
* 1990–1991  Henri Michel
* 1991–1994  Artur Jorge
* 1994–1996  Luis Fernández
* 1996–1998 / Raymundo Ricardo Gomes ja Joël Bats
* 1998  Alain Giresse
* 1998–1999  Artur Jorge
* 1999–2000  Philippe Bergeroo
* 2000–2003  Luis Fernández
* 2003–2005  Vahid Halilhodžić
* 2005  Laurent Fournier
* 2005–1/2007  Guy Lacombe
* 1/2007–2009  Paul Le Guen
* 2009–12/2011  Antoine Kombouaré
* 1/2012–2013  Carlo Ancelotti
* 2013–2016   Laurent Blanc
* 2016–2018  Unai Emery
* 2018-12/2020  Thomas Tuchel
* 1/2021–2022  Mauricio Pochettino
* 2022–2023  Christophe Galtier
* 2023–  Luis Enrique

## Joukkueen historiaa
### Eniten otteluita
*Tilanne 17. huhtikuuta 2025.*

### Eniten maaleja
*Tilanne 17. huhtikuuta 2025.*

### Kapteenit
PSG:n kapteenit vuodesta 1978.

## Lähteet

## Aiheesta muualla

* Joukkueen viralliset sivut